題楊冠卿客亭類稿
作者：姜夔
朝代：宋

paragraphs: 楊侯筆力天下奇，早歲豪彥相追隨。
一班略見客亭稿，文采炳蔚驚羣兒。
長安城中擇幽棲，靜退不願時人知。
大書前榮號霧隠，意與風虎雲龍期。
人皆炫耀身陸離，見草而悅忘皋比。
南山十日不下食，君子一變誰能窺。
正論不作世道微，通都大邑多狐狸。
惜君爪牙不得施，公超五里亦奚爲。